Թիմ Ուինթոն

**Թիմոթի Ջոն Ուինսթոն** (, ), ավստրալիացի գրող, վեպերի, մանկական գրքերի, հրապարակախոսության և պատմվածքների հեղինակ։ 1997 թվականին Ավստրալիայի ազգային տրեստը նրան անվանել է «կենդանի գանձ», չորս անգամ դարձել է Մայլս Ֆրանկլինի մրցանակի դափնեկիր։

## Կենսագրություն
Ծնվել է 1960 թվականի օգոստոսի 4-ին Սուբիակոյում՝ Պերտ արվարձանում (Արևմտյան Ավստրալիա)։ Մեծացել է Պերտ Կարինյուպեի հյուսիսային արվարձանում, իսկ 12 տարեկանում ընտանիքի հետ տեղափոխվել է Ալբանի։

Արևմտյան Ավստրալիայի տեխնոլոգիական ինստիտուտում սովորելիս Ուինթոնը գրել է իր առաջին վեպը՝ «*An Open Swimmer*», որը 1981 թվականին արժանացել է *The Australian/Vogel* գրական մրցանակին՝ սկիզբ դնելով նրա գրելու կարիերային։ Ըստ նրա, համալսարանում սովորելու ընթացքում նա գրել է «իր լավագույն երեք գրքերը»։ Նրա երկրորդ գիրքը՝«Shallows»-ը, 1984 թվականին արժանացել է Մայլս Ֆրանկլինի մրցանակի։ 1991 թվականին Ուինթոնը հրատարակել է «Cloudstreet» գիրքը, որը վերջնականապես վավերացրել է նրա գրելու կարիերան։

### Անձնական կյանք
Ուինսթոնը ապրել է Իտալիայում, Ֆրանսիայում, Իռլանդիայում և Հունաստանում, ներկայումս ապրում է Արևմտյան Ավստրալիայում։ Կնոջ՝ Դենիզի հետ ծանոթացել է դպրոցում սովորելու տարիներին։ Երբ 18 տարեկան էր և վերականգնվում էր ավտովթարից, նրանք նորից հանդիպել են, քանի որ նա բուժքույր ուսանող էր։ Նրանք ամուսնացել են, երբ Ուինթոնը 21 տարեկան էր, իսկ աղջիկը՝ 20 և ունեցել են երեք երեխա։

Ուինթոնի կրտսեր եղբայրը՝ Էնդրյու Ուինթոնը, ավագ դպրոցի երաժիշտ և քահանա է։

Իր ժողովրդականության աճին զուգընթաց Ուինթոնը խնամքով պաշտպանում է իր անձնական կյանքը։ Նա հազվադեպ է ելույթ ունենում հասարակության առջև։

## Մրցանակներ և պարգևներ
1995 թվականին Ուինթոնի «Ձիավորները» գիրքը ընդգրկվել Է Բուքերյան մրցանակի կարճ ցուցակում, ինչպես և նրա 2002 թվականի «Dirt Music» գիրքը։ «Dirt Music» էկրանավորվել է 2019 թվականին։ Ստացել է բազմաթիվ այլ մրցանակներ, այդ թվում՝ «Մայլս Ֆրանկլինի մրցանակ» (ռեկորդային չորս անգամ)` «Ծանծաղուտ» (1984), «Cloudstreet» (1992), «Ցեխի երաժշտություն» (2002) և«Շունչ» (2009) ֆիլմերի համար։ «Cloudstreet»-ը պարբերաբար հայտնվում է Ավստրալիայի ամենասիրված վեպերի ցուցակներում։

Նրա բոլոր գրքերը դեռ վերահրատարակվում են և հրատարակվել են 18 լեզվով։ Նրա ստեղծագործությունները հաջողությամբ հարմարեցվել են նաև բեմի, կինոյի և ռադիոյի համար։

Թիմ Ուինթոնի անվան մրցանակ Երիտասարդ գրողների համար, որը 1993 թվականից սկսած ամեն տարի հովանավորում է Սուբիակո քաղաքը, շնորհվում է Պերտայի մայրաքաղաքային շրջանի երիտասարդ գրողներին։ Նրա դիմումին կարող են հավակնել կրտսեր և միջին դպրոցական տարիքի պատմվածքների հեղինակները։ Հրատարակվել է երեք ժողովածու։ Ուինթոնը մրցույթի հովանավորն է։

Ավստրալիայի ազգային տրեստը Ուինթոնին ճանաչել է «կենդանի գանձ» և պարգևատրել է հարյուրամյակի մեդալով՝ գրականությանը և հասարակությանը ծառայելու համար։ Կուրտինի համալսարանը նրա անունով է կոչել դասախոսական թատրոնը։

## Մատենագիտություն
### Վեպեր

* *An Open Swimmer* (1982)
* *Shallows* (1984)
* *That Eye, The Sky* (1986)
* In the Winter Dark (1988)
* *Lockie Leonard* (1990—1997)
* *Cloudstreet* (1991)
* *The Riders* (1994)
* *Blueback* (1997)
* *Dirt Music* (2001)
* *Breath* (2008)
* *Eyrie* (2013)
* *The Shepherd’s Hut* (2018)

## Ծանոթագրություններ

Կատեգորիա:Ավստրալիայի գրողներ
Կատեգորիա:Ավստրալիացի հասարակական գործիչներ
Կատեգորիա:20-րդ դարի գրողներ
Կատեգորիա:Ավստրալիացի սցենարիստներ